ธปท.แจงทำธุรกรรมการเงินกับญี่ปุ่นได้ปกติ
ธปท.เผยยังทำธุรกรรมการเงินกับญี่ปุ่นได้ตามปกติ เนื่องจากธนาคารกลางและสถาบันการเงินของญี่ปุ่นยังเปิดทำการตามปกติ
16 มี.ค. 2554

ธปท.เผยยังทำธุรกรรมการเงินกับญี่ปุ่นได้ตามปกติ เนื่องจากธนาคารกลางและสถาบันการเงินของญี่ปุ่นยังเปิดทำการตามปกติ
นางสาลินี วังตาล ผู้อำนวยการอาวุโส ฝ่ายตรวจสอบ 1 ธนาคารแห่งประเทศไทย(ธปท.) เปิดเผยว่า เมื่อวันที่ 15 มี.ค.ที่ผ่านมา โดยทางธนาคารกลางญี่ปุ่น(BOJ)ส่งอีเมล์แจ้งมาที่ธปท.ว่า ธนาคารกลางญี่ปุ่นและสถาบันการเงินในญี่ปุ่นยังเปิดทำการตามปกติ แม้จะประสบกับสถานการณ์หลายอย่าง คาดว่าการทำธุรกรรมการเงินระหว่างประเทศกับญี่ปุ่นส่วนใหญ่ยังน่าจะดำเนินการได้ตามปกติ แต่อาจจะมีบ้างที่บางส่วนของบางธุรกรรมอาจจะติดขัดบ้าง ถือเป็นเรื่อธรรมดาของการประสบภัย ดังนั้น ธุรกรรมต่างๆไม่น่าจะรับผลกระทบอะไรมากนัก
“เท่าที่ทราบทางเมล์ที่ BOJ แจ้งมา เขายังเปิดทำการตามปกติ จึงคิดว่าธุรกรรมต่างๆยังน่าจะดำเนินการได้ตามปกติเป็นส่วนใหญ่ อาจจะติดขัดบ้างก็น่าจะเป็นส่วนน้อย” นางสาลินีกล่าว